*KONTRAKT MED FEDMEPOLIKLINIKKEN*

Fedmekirurgi er et hjelpemiddel for vektreduksjon, men det endelige vekttapet er svært avhengig av om du klarer å legge om livsstilen (endre kosthold, øke fysisk aktivitet og jobbe med bakenforliggende årsaker til overvekten).

Du er informert om risiko som er forbundet med operasjonen:

* Mulige komplikasjoner: blødninger, blodpropp, lekkasje fra tarm/ magesekk, infeksjoner, tarmslyng, gallestein, magesår og psykisk belastning.
* Dødsrisiko i forbindelse med operasjonen (beregnet til rundt 0,3 %).
* Økt sjanse for graviditet hos fertile kvinner. Svangerskap før 2 år etter fedmekirurgi frarådes sterkt på grunn av risiko for komplikasjoner, og sikker prevensjon som hormonspiral, p-stav eller p-sprøyte bør benyttes (ikke piller eller plaster).

Vi krever at du går ned **minimum 5 % av din kroppsvekt** fra utredningsuken og frem til pre operativ dag. Hvis du går ned mindre i vekt enn ønskelig, gjøres det en individuell vurdering i forhold til om operasjonen din må utsettes/avlyses.

Før operasjonen skal du i tillegg gjennom en lavkalorikur i min.2 uker, hovedsakelig for å slanke leveren, da komplikasjonsrisikoen reduseres. Går du for lite ned i vekt eller opplever en vektoppgang fra pre operativ dag til operasjonsdag vil du risikere å bli strøket.

Vi stiller krav om at du slutter med røyk og snus, samt e-sigaretter, 6 uker før operasjonen.

Oppfølging etter operasjonen: Du tilbys telefonsamtale, individuell konsultasjon og gruppesamlinger, med veiledning til endring av livsstil, i minst 2 år etter operasjonen.

**OBS** Har du skrevet under på SOReg-N (nasjonalt kvalitetsregister) forventer vi at du møter til konsultasjonene som registeret krever.

**I forbindelse med utredning for overvekt gir jeg tillatelse til innhenting av eventuelle journalopplysninger fra legekontor og andre sykehus, samt at psykolog/psykiater får innsyn i min journal.**

**JA: \_\_\_\_\_\_\_\_\_\_ NEI: \_\_\_\_\_\_\_\_\_\_**

**Jeg har lest og forstått innholdet i kontrakten.**

Dato Fødselsnummer og underskrift.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato Underskrift kirurgisk avdeling.